Մերի-Լուիզ Փարքեր

**Մերի-Լուիզ Փարքեր** ( ), ամերիկացի դերասանուհի և գրող։ Արժանացել է «Էմմի» մրցանակի, երկու «Թոնի» մրցանակի և երկու «Ոսկե գլոբուս» մրցանակի։

Փարքերը տարիների ընթացքում հաջողություններ է ունեցել թե՛ թատրոնում, թե՛ հեռուստատեսությունում և կինոյում։ Նա արժանացել է Թոնի մրցանակի «Ապացույց» (2000) պիեսում իր դերակատարման համար, նախքան ավելի մեծ ճանաչում ստանալը «Արևմտյան թև» հեռուստասերիալում քաղաքական ակտիվիստ Էմի Գարդների դերակատարման համար, որի համար նա ստացել է իր առաջին «Էմմի» անվանակարգը։ 2004 թվականին Փարքերը արժանացել է Էմմի մրցանակի «Հրեշտակներն Ամերիկայում» մինի-սերիալում իր դերակատարման համար։

2005-ից 2012 թվականներին Փարքերը նկարահանվել է «Մոլախոտեր» սերիալում, որի համար նա 2006 թվականին արժանացել է «Ոսկե գլոբուս»–ի և առաջադրվել է երեք «Էմմի» մրցանակի: Մեծ էկրանին Փարքերն առավել հայտնի է «Տապակած կանաչ լոլիկներ», «Մեծ կիրճ», «Փամփուշտներ Բրոդվեյի վրայով», «Հաճախորդը», «Տղաները կողքին» և «ՌԷԴ» ֆիլմերում խաղացած դերերով:

## Կենսագրություն
Մերի-Լուիզ Փարքերը ծնվել է Հարավային Կարոլինայում։ Նա սովորել է Հյուսիսային Կարոլինայի արվեստի դպրոցում՝ դրամայի մասնագիտությամբ։ Մերի-Լուիզայի կարիերան սկսվել է «Ռայանի հույսը» ցերեկային օճառային օպերայում կարճ դերակատարմամբ։ 1980 թվականին Փարքերը տեղափոխվել է Նյու Յորք, որտեղ նա աշխատանքի է անցել ECCO–ում։ Հետևել են մի քանի երկրորդական դերեր, նախքան 1990 թվականին նա Բրոդվեյում դեբյուտ կատարելը Քրեյգ Լուկասի «Համբույրի նախերգանք» ներկայացման մեջ, որը նրան բերեց Թոնի մրցանակի առաջին անվանակարգը՝ որպես պիեսում լավագույն դերասանուհի։

Բրոդվեյի բեմում իր հաջողությունից հետո Փարքերը նկարահանվեց «Տապակած կանաչ լոլիկներ» և «Մեծ կիրճ» ֆիլմերում գլխավոր դերերի համար։ Հաջորդ մի քանի տարիների ընթացքում նա նկարահանվեց մի շարք ֆիլմերում և շարունակեց աշխատել թատրոնում։ Նա քննադատների գովասանքի արժանացավ Վուդի Ալլենի «Գնդակներ Բրոդվեյի վրայով» կատակերգությունում իր դերի համար, ապա՝ «Տղաները կողքին» դրամայում, որտեղ նա խաղաց ՁԻԱՀ-ով հիվանդ կնոջ դեր։

1997 թվականին Փարքերը արժանացավ Obie մրցանակի «Ինչպես սովորեցի մեքենա վարել» պիեսում իր դերակատարման համար, ինչպես նաև հաջողության հասավ մի քանի հեռուստատեսային ֆիլմերում՝ գլխավոր դերեր խաղալով։ 2001 թվականին նա արժանացավ Թոնի մրցանակի «Ապացույց» պիեսում իր դերակատարման համար, ինչպես նաև բոլոր մյուս խոշոր թատերական մրցանակների։ Հաջորդ տարի նա կրկին քննադատների ուշադրությունը գրավեց «Արևմտյան թև» հեռուստասերիալում քաղաքական ակտիվիստ Էմի Գարդների դերակատարման համար, ինչի արդյունքում նա արժանացավ Էմմիի անվանակարգի՝ դրամատիկական սերիալում երկրորդ պլանի լավագույն դերասանուհու համար։ Հաջորդ անգամ նա հայտնվեց «Կարմիր վիշապ» 2003 թվականին արժանացավ Էմմի մրցանակի՝ մինի-սերիալում կամ ֆիլմում երկրորդ պլանի լավագույն դերասանուհու համար և «Ոսկե գլոբուս» մրցանակի՝ մինի-սերիալում, հեռուստասերիալում կամ հեռուստաֆիլմում լավագույն երկրորդ պլանի դերասանուհու համար՝ «Հրեշտակներ Ամերիկայում» մինի–սերիալում իր դերակատարման համար։

2005 թվականին Փարքերը սկսեց խաղալ իր ամենահայտնի դերը՝ թմրանյութերի վաճառող Նենսի Բոտվինին, «Weeds» հեռուստասերիալում։ 2006 թվականին նա արժանացավ «Ոսկե գլոբուս» մրցանակի՝ որպես հեռուստատեսային սերիալի լավագույն դերասանուհի՝ մյուզիքլում կամ կատակերգությունում, գերազանցելով «Հուսահատ տնտեսուհիները» ֆիլմի չորս դերասանուհիների, որից նա հրաժարվել էր 2004 թվականին։ 2007 թվականին նա առաջադրվեց «Էմմի» մրցանակի՝ որպես մինի-սերիալում կամ ֆիլմում լավագույն դերասանուհի՝ «Գողը հարսնացուն» հեռուստաֆիլմում իր դերի համար։ Նա նաև նկարահանվել է առևտրային հաջողություններ ունեցող «Սփայդերուիք. Ժամանակագրություններ», «ՌԷԴ» և «ՌԵԴ 2» ֆիլմերում։

## Անձնական կյանք
1996 թվականից մինչև 2003 թվականի նոյեմբերը Փարքերը հարաբերությունների մեջ էր դերասան Բիլլի Քրուդափի հետ, ով լքեց նրան Քլեր Դեյնսի համար, երբ Փարքերը յոթ ամսական հղի էր։ Նրանց որդին՝ Ուիլյամ Ատիկուս Փարքերը, ծնվել է 2004 թվականի հունվարի 7-ին։

2006 թվականի դեկտեմբերին Փարքերը սկսեց հանդիպել դերասան Ջեֆրի Դին Մորգանի հետ, ով իր խաղընկերն էր «Weeds» սերիալում։ 2008 թվականի փետրվարին Փարքերը և Մորգանը նշանվեցին։ Սակայն նրանք բաժանվեցին նույն թվականի ապրիլին։

2007 թվականի սեպտեմբերին Փարքերը որդեգրեց մի աղջկա Եթովպիայից՝ Քերոլայն Աբերաշ Փարքերին։

## Ֆիլմագրություն
### Կինո

### Հեռուստատեսություն

## Թատրոն

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի դերասանուհիներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Աուդիոգիրք կարդացողներ
Կատեգորիա:Թատրոնի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկացի հասարակական գործիչներ
Կատեգորիա:Ամերիկացի կին լրագրողներ